Zelenskiyning matbuot xizmati Torontoni Kanada poytaxti deb atab, kulgiga qoldi

Ukraina prezidenti Vladimir Zelenskiyning matbuot xizmati Torontoni Kanada poytaxti deb atab, kulgiga qoldi. Bu haqda “RIA Novosti” xabar berdi.

“Mamlakat rahbari Kanada poytaxti — Torontoda bo‘lib o‘tadigan Ukrainadagi islohotlarni qo‘llab-quvvatlashga qaratilgan xalqaro anjumanda ishtirok etadi”, — deyiladi prezident matbuot xizmatining xabarida.
Keyinroq matbuot xizmati xodimlari Toronto — Kanadaning Ontario provinsiyasi poytaxti, deya o‘z xatolarini to‘g‘irlab qo‘ygan.
Oliy Rada deputati, Ukraina parlamentining sobiq vitse-spikeri Irina Gerashenko matbuot xizmati xodimlariga “likbez” o‘taman deb, o‘zi ham “qovun tushirib” qo‘ygan. U bir nechta davlatlarni poytaxti bilan sanab, Gaagani Niderlandiya poytaxti deb yuborgan. Bildirilgan tanqidlardan so‘ng, Gerashenko o‘z aybini tan oldi.
Iyul oyining boshida Zelenskiy Kanadagi tashrif buyurib, u yerda uch kun bo‘lgan edi. Ukraina prezidenti Kanada bosh vaziri Jastin Tryudo, tashqi ishlar vaziri Xristey Friland, parlament a’zolari va boshqa ishchi doira vakillari bilan uchrashgan edi.